# Absolut flertal

### Fra Wikipedia, den frie encyklopædi

Du har nye beskeder (forskel fra næstsidste redigering).

Absolut flertal indebærer, at ét politisk parti alene har mere end halvdelen af mandaterne i en parlamentarisk forsamling - f.eks. hvis partiet har 16 ud af 31 pladser. I det tilfælde kan partiet regere alene, uden at danne en koalition med et eller flere andre partier.

Siden indførelsen af parlamentarismen i 1905, er det aldrig lykkedes et enkelt parti at have flertallet i den demokratisk valgte forsamling, Folketinget. Det nærmeste man har været på et absolut flertal var da Socialdemokratiet ved valget i 1935 fik 46,4% af de afgivne stemmer.

Herhjemme er absolut flertal således kun et fænomen, man ser i kommunerne, hvor særligt kommunerne på den københavnske vestegn ofte har absolut socialdemokratisk flertal, mens Venstre har absolut flertal i flere syd-, midt- og vestjyske kommunalbestyrelser.

## [redigér] Kommuner med absolut flertal 2005-2009

- Næstved Kommune: Socialdemokraterne har 17 ud af 31 mandater
- Hvidovre Kommune: Socialdemokraterne har 11 ud af 21 mandater
- Brøndby Kommune: Socialdemokraterne har 11 ud af 19 mandater
- Vallensbæk Kommune: Konservative har 10 ud af 15 mandater. Partiet fik hele 62,6 procent af stemmerne ved sidste kommunalvalg.
- Ishøj Kommune: Socialdemokraterne har 9 ud af 17 mandater
- Albertslund Kommune: Socialdemokraterne har 11 ud af 21 mandater
- Ballerup Kommune: Socialdemokraterne har 15 ud af 25 pladser
- Frederiksberg Kommune: Selv om Konservative 'kun' fik 45,7 procent af stemmerne ved sidste kommunalvalg, har partiet 13 ud af 25 mandater
- Tårnby Kommune: Socialdemokraterne har 9 ud af 17 mandater
- Rødovre Kommune: Socialdemokraterne har 11 ud af 19 mandater
- Herlev Kommune: Socialdemokraterne har 12 ud af 19 mandater
- Gentofte Kommune: Konservative har 9 ud af 17 mandater
- Rudersdal Kommune: Venstre har 14 ud af 27 mandater
- Hillerød Kommune: Socialdemokraterne har 15 ud af 27 mandater
- Aabenraa Kommune: Socialdemokraterne har 17 ud af 31 mandater
- Vejen Kommune: Venstre har 15 ud af 27 mandater
- Billund Kommune: Venstre har 14 ud af 25 pladser
- Varde Kommune: Venstre har 16 ud af 31 pladser
- Ringkøbing-Skjern Kommune: Venstre har 17 ud af 29 pladser
- Herning Kommune: Venstre har 19 ud af 31 pladser
- Horsens Kommune: Socialdemokraterne har 16 ud af 31 pladser
- Lemvig Kommune: Venstre har 15 ud af 25 pladser

## [redigér] Andre eksempler

- I perioden 1997-2003 havde Farums daværende borgmester Peter Brixtoftes parti Venstre 11 ud af 19 pladser i byrådet og havde således absolut flertal.
- I Storbritannien har partiet Labour, og dermed primeminister Tony Blair absolut flertal i parlamentet

Hentet fra "http://da.wikipedia.org../../../a/b/s/Absolut_flertal.html"

Kategori: Politik

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg